《次梅斋严韵》
宋代·苏籀

振条裂石寒飕飕，霰集黄昏天为愁。
若兰政恐远庭户，健步斸为移岩幽。
断魂能返神可雪，照夜薰天欲奔月。
妖韶敷艳满东风，肤清骨秀无相绝。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。